open-index/open-wikipedia-markdown huggingface dataset:
דומדמנית

**דומדמנית** (שם מדעי: *Ribes rubrum*) נקראת גם דומדמנית אדומה, היא שיח עונתי הגדל לגובה של 1-1.5 מטר (ולפעמים אף שני מטרים). העלה הוא בעל חמש אונות; העלים מסודרים בספירלה מסביב לגבעול. הפרחים צהובים-ירוקים ומהם גדלים הפירות האדומים הבוהקים, שהקנו לשיח את שמו. הפירות גדלים באשכולות המונים שלושה עד עשרה פירות; גודל כל פרי 8–12 מילימטר. השיחים גדלים בעיקר במערב אירופה (צרפת, בלגיה, הולנד, גרמניה וצפון איטליה), שם הם נחשבים נפוצים.

בדומדמנית יש רמה גבוהה של ויטמין C, סיבים וחומצות בפרי.

## גידול
צרפת ובלגיה היו הראשונות שגידלו דומדמניות באופן מסחרי, וכבר ב-1600 נזרעו השדות הראשונים. כיום מגדלות מדינות רבות את הפרי באופן מסחרי, ביניהן מדינות באסיה, והוא עדיין נפוץ בצפון אירופה, שם הוא גדל באופן טבעי. בארץ הדומדמניות גדלות ברמת הגולן. שיח הדומדמניות דורש מנות קור.

## במטבח
פרי הדומדמנית נחשב חמוץ יותר מזנים דומים לו (כגון ענבי שועל) והוא נאכל הן כמרכיב בריבות ומנות מבושלות והן בצורתו הטריה. בסקנדינביה הפירות משמשים למרקים ולפודינג, ובגרמניה הם מבושלים עם מרנג והופכים למילוי לטארטים. באנגליה מכינים לחמניית צ'לסי עם מילוי דומדמנית.

## גלריה

תמונה:Czerwona porzeczka - owoce.JPG
תמונה:Ribes rubrum (knospend).jpg
תמונה:Ribes rubrum2005-07-17.JPG
תפוזזה_-_גרופר.jpg|גרופר תפוזזה, משקה מוגז אורגני המבוסס על תפוז דם ודומדמניות


## קישורים חיצוניים

* דומדמנית, באתר המכון למצוות התלויות בארץ

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:גרגרי יער
קטגוריה:דומדמניתיים
קטגוריה:צמחים שתוארו ב-1753
הרי הקרפטים

**הרי הקרפטים** (ברומנית: ****; בהונגרית: **Kárpátok**; בגרמנית: **Karpaten**; בצ'כית, סלובקית ופולנית: **Karpaty**; בסרבית: **Karpati**; באוקראינית: **Карпати**) הם החלק המזרחי של מערך הרי מרכז אירופה.
שם שרשרת ההרים מקורו בשבט דאקי בשם ה"קרפים", שחיו על מדרונות הקרפטים המזרחיים. שם השבט עצמו מקורו, כנראה, במילה הודו-אירופאית שמשמעותה "אבן".
## גאוגרפיה
מלבד הרי האלפים, הרי הקרפטים הם מערכת ההרים הנרחבת ביותר באירופה. הם יוצרים קשת באורך 1,500 קילומטרים באוסטריה, בצ'כיה, בסלובקיה, בפולין, בהונגריה, באוקראינה וברומניה. בדרום מערב הם גובלים בהרי האלפים ובדרום מזרח בהרי הבלקן. 

למרות שבדרך כלל הם מכונים "שרשרת הרים", הם אינם יוצרים שרשרת רצופה, אלא מורכבים מכמה קבוצות ייחודיות מבחינה אורוגרפית וגאולוגית. רק במקומות בודדים הם מגיעים לגובה של מעל 2,500 מ'. הפסגה הגבוהה ביותר בהרי הקרפטים הוא פסגת גֶּרְלָכוֹבְסְקִי (Gerlachovsky) שהיא בגובה 2,655 מטר ונמצאת בסלובקיה. המקום הנישא ביותר ברומניה הוא פסגת מולדובאנוּ (Moldoveanu) בגובה 2,544 מטר בהרי פגראש (Făgăraş) שבקרפטים המרכזיים, בסמוך לכביש הטראנספגרשן.

## גלריה

CARPATIM1.jpg|שלג בהרי הקרפטים
CARPATIM3.jpg


## קישורים חיצוניים

* 
* 
* ממוזער|מפת הרי הקרפטים                                                                                 

[ימין|ממוזער|300px|מפת חלוקת משנה של הקרפטים.
<poem>
1. [הקרפטים המערביים החיצוניים
2. הקרפטים המערביים הפנימיים
3. הקרפטים המזרחיים החיצוניים
4. הקרפטים המזרחיים הפנימיים
5. הקרפטים הדרומיים
6. הקרפטים המערביים הרומנים
7. הרמה הטרנסילבנית
8. סרביה הקרפטית
]]

*
קטגוריה:רומניה: גאוגרפיה
קטגוריה:אוקראינה: גאוגרפיה
קטגוריה:פולין: גאוגרפיה
קטגוריה:סלובקיה: גאוגרפיה
קטגוריה:צ'כיה: גאוגרפיה
קטגוריה:אוסטריה: גאוגרפיה
קרפטים, הרי
קטגוריה:אירופה: הרים
קטגוריה:אוסטריה: הרים
לופה

ממוזער|''Luffa aegyptiaca''

ה**לופה** (שם מדעי: *Luffa*; נקראת לעיתים **ליפה**) היא סוג של צמח מטפס הגדל באזורים טרופיים וסובטרופיים כולל אמריקה הטרופית, אפריקה הטרופית, דרום-מזרח אסיה, הודו, חצי האי ערב ואוסטרליה. הפירות של אחד מהמינים הקרוי **לופה גלילית** או **במיה סינית**,

## שימושים
### בתור מאכל
משמש בתור מאכל פופולרי באסיה ובאפריקה.

מקובל לזהות את מין הדלעת "קַרְמָל" המופיע בספרות חז"ל עם הלופה.

### בתור ספוג רחצה
הלופה היא המקור החשוב ביותר לייצור ספוג מן הצומח ומפורסם בישראל בתור "ספוג רחצה", וספוגי אמבטיה מכונים לעיתים "ליפה".

### בתור רהיט
הצמח משמש גם בתור חומר גלם לייצור רהיטים.

### בתור מוצר רפואי
מיץ הצמח משמש כתרופה טבעית נגד צהבת.

## גלריה

קובץ:Luffa sponge.png|ספוג העשוי מצמח הלופה
קובץ:071005 pashtes.JPG|ספוגי לופה מוצגים למכירה
קובץ:Luffa acutangula seeds.jpg|זרעי הצמח 
קובץ:לופה.JPG|ספוגי לופה מוצגים למכירה
קובץ:Spongegourd.jpg|הגדלה פי 100 של חיתוך הפרי
קובץ:Natural loofah luffa sponges on an organic farm in Israel.jpg|פירות לופה מיובשים
קובץ:גבעת חיים - גידול ספוג (משלוח למכירה)-JNF006932.jpeg|גידול לופה בגבעת חיים, 1942
קובץ:גבעת חיים - גידול ספוג (הוצאת גרעינים)-JNF006930.jpeg|גידול לופה בגבעת חיים - הוצאת הגרעינים


## קישורים חיצוניים

* 
* luffa.info - מידע על גידול הצמח והשימוש בו

## הערות שוליים

קטגוריה:צמחים שתוארו ב-1754
קטגוריה:טקסונים שתוארו בידי פיליפ מילר
קטגוריה:ירקות
קטגוריה:דלועיים
The Beatles' Ballads

**The Beatles' Ballads** (בעברית: **בלדות [[הביטלס]]**) הוא אלבום אוסף של להקת הרוק הבריטית הביטלס, שיצא בשנת 1980 וכולל בלדות של הלהקה מהשנים 1962-1970. האלבום לא יצא בארצות הברית, אלא במקסיקו, בריטניה, קנדה, ניו זילנד, גרמניה, איטליה, ספרד, הודו, יפן, דרום קוריאה ואוסטרליה. באוסטרליה, האלבום זכה להצלחה גדולה, ושהה שבעה שבועות במקום הראשון. הוא גם הגיע למקום ה-17 בבריטניה.

עטיפת האלבום נוצרה בשנת 1968 עבור האלבום הכפול The Beatles, אך לבסוף לא יצא הרעיון אל הפועל ועטיפת האלבום נותרה לבנה לחלוטין (ועל כן כונה האלבום "האלבום הלבן"). נראה כי הסגנון והקונספט של האלבום תומכים בשם העבודה המקורי של האלבום הלבן, A Doll's House.

## רשימת הרצועות
כל השירים נכתבו על ידי ג'ון לנון ופול מקרטני, למעט אם צוין אחרת.
 
**צד ראשון**
# Yesterday
# Norwegian Wood (This Bird Has Flown)
# ?Do You Want to Know a Secret
# For No One
# Michelle
# Nowhere Man
# You've Got To Hide Your Love Away
# Across the Universe
# All My Loving
# Hey Jude

**צד שני**
# Something (ג'ורג' האריסון)
# The Fool On the Hill
# Till There Was You (מרדית' וילסון)
# The Long and Winding Road
# Here Comes the Sun (האריסון)
# Blackbird
# And I Love Her
# She's Leaving Home
# Here, There and Everywhere
# Let It Be

## קישורים חיצוניים

קטגוריה:אלבומי הביטלס
קטגוריה:אלבומים שהוקלטו באולפני אבי רוד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת פרלופון
סומש

**סומש** (ברומנית: **Someş**; בהונגרית: **Szamos**) הוא נהר באורך 388 קילומטרים במערב רומניה. הסומש נוצר מהתחברות הסומש הקטן עם הסומש הגדול באזור דז'. הסומש נשפך לתוך נהר הטיסה בהונגריה.

בשנת 1970 עלה הנהר על גדותיו והציף את סביבותיו, כולל את סאטו מארה. בראשית שנת 2000 נפרץ סכר של מכרה ליד באיה מארה ובעקבות זאת זוהם הסומש בשאריות כרייה שכללו ציאניד.

## קישורים חיצוניים

* 

## הערות שוליים

קטגוריה:רומניה: נהרות ונחלים
קטגוריה:הונגריה: נהרות ונחלים
טיסה (נהר)

**טיסָה** (אוקראינית: **Тиса**; רומנית: **Tisa**; סלובקית: **Tisa**; הונגרית: **Tisza**; סרבית: **Тиса / Tisa**; גרמנית: **Theiß**) הוא נהר באורך 1,358 קילומטרים הזורם דרך אוקראינה, רומניה, הונגריה, סלובקיה וסרביה. הטיסה נשפך לתוך הדנובה בבלגרד. הטיסה הוא היובל הארוך ביותר של הדנובה וחלקו הגדול (597 ק"מ) מכל הארצות עובר בהונגריה. הנהר חוצה את המישור ההונגרי הגדול מצפון-מזרח לדרום-מערב.

בראשית שנת 2000 נפרץ סכר של מכרה ליד באיה מארה ובעקבות זאת זוהם הטיסה בשאריות כרייה שכללו ציאניד. תוך זמן קצר אירעו שני מקרי זיהום נוספים, בעקבותם נצבע הנהר בשחור.

## קישורים חיצוניים

* 

## הערות שוליים

קטגוריה:רומניה: נהרות ונחלים
קטגוריה:אוקראינה: נהרות ונחלים
קטגוריה:הונגריה: נהרות ונחלים
קטגוריה:סלובקיה: נהרות ונחלים
קטגוריה:סרביה: נהרות ונחלים
קטגוריה:נהרות גבול
קטגוריה:אתרי רמסר
קטגוריה:יובלי הדנובה
Songs of Faith and Devotion

**Songs of Faith and Devotion** (שירים של אמונה ומסירות) הוא אלבום האולפן באורך מלא השמיני של להקת המוזיקה האלקטרונית הבריטית דפש מוד, שהגיע לפסגת מצעדי האלבומים בבריטניה ובארצות הברית ובעוד למעלה מ-10 מדינות אחרות.

נכון ל-2006, האלבום מכר למעלה ממיליון יחידות מעותקיו בארצות הברית. במגזין המעריצים של הלהקה BONG צוין בגיליון אביב 1994 שהאלבום הגיע למקום ה-4 במצעד הישראלי, ובגיליון אחר צוין שהסינגל המוביל "I Feel You" הגיע למקום ה-13 במצעד השירים הלועזיים.https://dmlive.wiki/w/images/4/4d/BONG_20.pdf

## היסטוריה
"Songs of Faith and Devotion" הוקלט במשך שמונה חודשים בווילה שכורה במדריד במהלך 1992. סטודיו ההקלטות הוקם במרתף עם שתי מערכות תופים, במרחבים שונים במטרה להשיג צלילים שונים. בכוונת הלהקה היה להקליט אלבום שונה מאלבומיהם הקודמים ולשנות דברים שונים בגישתם על מנת ליצור מוזיקה כפי שהם מסוגלים.

חברי הלהקה היו מודעים לכך שכתיבת האלבום בהתאם לשגרת אלבומיהם הקודמים תוביל לשעמום. גישה חדשה להקלטת האלבום הייתה הביצועים; בהקלטותיהם הקודמות הסתמכה הלהקה על המשכיות יותר מאשר על ההופעה. חברי הלהקה חשו שהם אינם מסוגלים להקליט את האלבום ביחד מפני שהם הרגישו שיישום הטכנולוגיה תהפוך את צלילי האלבום ליותר ספונטניים ואנושיים. בכוונתם הייתה ששירי האלבום יהיו משוחררים ופחות מתוכנתים.דבר זה הושג באמצעות שימוש בתוכנת המוזיקה Cubase.

בניגוד לאלבומים הקודמים של הלהקה, האלבום הכיל לראשונה מערכת תופים. זהו האלבום האחרון בו השתתף אלן ויילדר, שפרש ב-1995 מהלהקה. זוהי הפעם הראשונה (והיחידה) שבה חברי הלהקה מופיעים על עטיפת האלבום.

## סיבוב ההופעות 1993-1994
החלק המרכזי בסיבוב ההופעות של האלבום, *The Devotional Tour*, התחיל ב-19 במאי 1993 בליל, צרפת והסתיים ב-20 בדצמבר 1993 בלונדון, אנגליה. לאחר מכן התחיל החלק השני, *The Exotic Tour,* שהתחיל בפברואר 1994 והסתיים ביולי של אותה שנה לאחר כעוד 63 הופעות שבמהלכם ביקרה הלהקה בעיקר בארצות הברית, דרום אמריקה, דרום אפריקה ואסיה. בסה"כ הלהקה הופיעה כ-158 הופעות מול כקרוב ל-2 מיליון איש.

תקופה זו לוותה בבעיות בריאותיות של חברי הלהקה, בין השאר התמכרותו של הסולן דייב גהאן להרואין, התמכרותם של שאר חברי הלהקה לשתייה מופרזת, תשישות וזמן ארוך מהרגיל בו נדרשו להיות בסיבוב ההופעות, שבהיסטוריית הלהקה עד אז נמשך קרוב לשנה.

ב-6 בדצמבר 1993, יצא האלבום Songs of Faith and Devotion Live, שהכיל גרסאות חיות של כל שירי האלבום שהוקלטו בסיבוב ההופעות.

## רשימת השירים

### רצועות בונוס במהדורה המחודשת, 2006

*כל השירים נכתבו על ידי מרטין גור.
*כל השירים מבוצעים על ידי דייב גהאן למעט *Judas* ו-*One Caress*, שאותם שר גור.
*בסוף השיר *Get Right With Me* קיים קטע אינסטרומנטלי מוחבא. זוהי הפעם האחרונה שהלהקה הוסיפה קטע אינסטרומנטלי כשיר מוחבא בסוף שיר עד האלבום Sounds of the Universe, משנת 2009.

## מיקומים בטבלאות

## סינגלים

## קישורים חיצוניים

* 

## הערות שוליים

קטגוריה:אלבומי דפש מוד
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת סייר רקורדס
גראז' רוק

**גראז' רוק** (**Garage Rock**) הוא סוגת רוק שהתפתח בארצות הברית בשנות ה-60. הסגנון אופיין בצליל רוק אנד רול פשוט וגולמי, והושפע מלהקות הפלישה הבריטית כמו הביטלס, הרולינג סטונז והקינקס.

מרבית הלהקות הדגישו את החובבניות וחוסר המקצועיות שלהן על ידי כך שניגנו את אותם 3 אקורדים בסיסיים, הלמו בגיטרות שלהם ונהמו וצרחו את מילות השירים. בשיאו של הסגנון, היו אלפי להקות גראג' בארצות הברית וחלק מהן (כמו ה-Seeds וה-Standells) הוציאו שירים שהפכו ללהיטים, אבל רוב הלהקות נשארו בגדר האלמוניות. הז'אנר נעלם כמעט סופית כאשר הפסיכדליה נכנסה לתמונה בין השנים 1967–1968. בשנים אלה כבר כמעט ולא היו קיימות להקות גראז' והיו שהכריזו על מותו של הז'אנר.

יש המגדירים את הז'אנר כ"סבו" של הפאנק, וזאת מפני שהפאנק הפך לאידיולוגיה את פעילות להקות הגראז' כגון נגינת מוזיקה טובה מבלי להבין במוזיקה. הגראז' היה האקט האחרון של הרוקנרול הפרימאלי בשנות השישים. מכאן ועד הולדת הפאנק הרוקנרול כמעט ולא היה קיים במרחב המוזיקלי של אותן שנים (1967–1976). הגראז' הוא דוגמה למה שנעשה ברוק בתדירות משתנה כבר עשרות שנים, ובעצם מהווה את הנחת היסוד החשובה ביותר לגבי מוזיקה לפיה אין משמעות לרמת הטכניקה של המבצע, ולא לשום ייפוי אסתטי חיצוני (הפקה, נגנים מקצועיים, יחסי ציבור וכיוצא בזה).

בתחילת שנות ה-80 נוצרה סוגה מוזיקלית שכונתה ****, הנפוצה גם כיום. להקות רבות בסוגה זו ניסו לחקות את הצליל, המראה והגישה של הגראז' רוק המקורי.

## קישורים חיצוניים

קטגוריה:סגנונות רוק
פארק באטרסי

250px|שמאל|ממוזער
**פארק באטרסי** (באנגלית: **Battersea Park**) הוא פארק ציבורי באזור באטרסי בלונדון, המצוי בגדה הדרומית של נהר תמזה, למול צ'לסי.

הפארק מצוי באזור ביצות שיובשו במהלך המאה ה-19.

## היסטוריה
בטרם הוקם הפארק נקרא האזור **"שדות באטרסי"** (באנגלית: **Battersea fields** ) והיה אתר פופולרי לקיום דו-קרב. 

התוכניות להקמת הפארק הוכנו על ידי סר ג'יימס פנת'ורן בשנת 1846 אולם הפארק שהוקם בשנת 1858 נבנה באופן שונה במעט מהתוכניות.

בפארק נערך משחק הכדורגל הראשון בהתאם לכללים של התאחדות הכדורגל האנגלית ב-9 בינואר 1864. 

בשנת 1951 נערך בפארק פסטיבל בריטניה ונבנו לצורך זה מזרקות חדשות וסדרת "בתים" בצמרות העצים המחוברים ביניהם בגשרים תלויים. כמו כן נבנו בפארק רכבות הרים, קרוסלות ומתקני משחקים לילדים. מתקנים אלה הונצחו בשירה של פטולה קלארק "פגוש אותי בבאטרסי פארק" (ושיר זה הוא שמו של אלבום האוסף שלה משנת 2001).

מתקן השעשועים המרכזי בפארק - "העגלה הגדולה" (*The Big Dipper*) נסגר בשנת 1972 לאחר מותם של חמישה ילדים בתאונה. בעקבות סגירת מתקן זה פחתה הפופולריות של הפארק ומספר המבקרים בו פחת. יריד השעשועים נסגר לבסוף בשנת 1974 וכיום השטח משמש לתערוכות וירידים נודדים.

### שיפוץ הפארק
בין השנים 2002 - 2004 נערך בפארק שיפוץ בעלות של 11 מיליון לירות שטרלינג במימון קרן הלוטו לשימור. הפארק נפתח ב-4 ביוני 2004 בנוכחות הנסיך פיליפ.

## מתקני הפארק
בפארק מצוי גן חיות קטן, מגרשי טניס, מסלול ריצה ומגרשי כדורגל. כמו כן מצוי בפארק אגם קטן המשמש לשייט סירות.

בפארק נמצאת פגודת השלום.

## גלריה

Battersea Park gazebo.jpg|סככת התזמורת בפארק
petulainbatterseapark.jpg|עטיפת התקליט של פטולה קלארק משנת 2001: "פגוש אותי בפארק באטרסי"
Batterseaparkpeacepagoda.jpg|פגודת השלום


## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:וונדסוורת'
באטרסי
קלוד אבלין

**קלוד אבלין** (בצרפתית: **Claude Aveline**; 19 ביולי 1901 – 4 בנובמבר 1992), הוא שם העט של **יבגני אבצין** (Evgen Avtsine), סופר ומשורר צרפתי.

## חייו
אז'ן אבצין נולד בפריז להורים שהיגרו מרוסיה ב-1891, וקיבלו אזרחות צרפתית ב-1905. הוא למד בבית הספר אנרי הרביעי בפריז, ואחר כך בעיר ורסאיי, שאליה עברו הוריו. ב-1915 התנדב כחובש במלחמת העולם הראשונה, ואחר כך למד בקולג' בפריז, אך בריאותו התערערה והוא נאלץ להפסיק את לימודיו. ב-1918–1919 התגורר ליד העיר קאן שבדרום מזרח צרפת, ושם החל לכתוב בשם העט קלוד אבלין.

ב-1919 פרסם את שיריו הראשונים בכתבי עת, התוודע אל הסופר אנטול פראנס והפך לבן חסותו. ב-1920 שב קלוד אבלין לפריז, שימש כמזכיר של אגודת חובבי ספרים וכעורך של כתב עת לענייני אמנות וקיבל הזמנה לכתוב את "האגדה הנפלאה של בודהא". ב-1924, אחרי מות אנטול פראנס, קלוד אבלין דאג להציגו כסמל החירות, בסדרת מאמרים פוליטיים שעסקו בנושאים חברתיים ("שלושים שנה של חיים חברתיים"). עד 1930 הספיק קלוד אבלין לכתוב עשרה כרכים בשם "קובץ פילוסופי" שבו כתב אודות: סנט אברמונד, וולטר, דני דידרו, ארנסט רנאן, אנטול פראנס, רמי דה גורמון, מוריס מטרלינק, אנדרה ז'יד, פול ואלרי וז'ורז' דיאמל. ב-1932 פרסם את הרומן "מותו הכפול של פרדריק בלו", שזכה להצלחה רבה בציבור, וב-1936 - את הרומן "האסיר".

בתקופת הכיבוש הנאצי של צרפת במלחמת העולם השנייה הצטרף אבלין למחתרת הצרפתית. כנוטה לשמאל הפוליטי, הוא פגש באלבר קאמי שאתו השתתף בהוצאה לאור של עיתון אנטי פשיסטי, יחד עם אמיל שארטייה, ז'אן שלומברגר ושטפן צווייג. כמו כן השתתף בכתבי עת של אינטלקטואלים קומוניסטים. הוא היה חבר הנהלת האגודה האירופית לתרבות שנוסדה בוונציה ב-1950. ב-1952 זכה בפרס הגדול של אגודת הסופרים הצרפתיים. הוא נודע כיוצר רבגוני שכתב רומנים, שירים, מחזות, אמרות ומאמרים. החל ב-1974 כתב את זיכרונותיו.

קלוד אבלין נפטר בפריז ב-1992.

## קישורים חיצוניים

קטגוריה:סופרים צרפתים הידועים בשם עט
קטגוריה:סופרים צרפתים
קטגוריה:מעוטרי מדליית הרזיסטנס
קטגוריה:מעוטרי מסדר האמנויות והספרות
קטגוריה:קצינים בלגיון הכבוד
קטגוריה:צרפתים שנולדו ב-1901
קטגוריה:צרפתים שנפטרו ב-1992
פארק ברג'ס

ממוזער|הכניסה לפארק מרחוב קמברוול
**פארק ברג'ס** (באנגלית: **Burgess Park**) ממוקם ברובע סאת'ק בעיר לונדון. הפארק ממוקם בין קמברוול, וולוורת' ופקהאם.
הפארק הוא אחד הפארקים הגדולים ביותר בדרום לונדון, ושטחו 0.45 קמ"ר.

## הקמת הפארק
בניגוד לפארקים אחרים בלונדון שהוקמו בשטחים פתוחים, פארק זה הוקם באזור בנוי של הפארק. כמעט כל שטחי הפארק היו בעבר אזורי מגורים ותעשייה. בשנת 1943 החלה היוזמה להקמת הפארק והקמתו נמשכה עד אמצע שנות ה-80 על ידי מועצת העיר לונדון ובהמשך עיריית רובע סאות'ארק.
האזור בו נבנה הפארק ספג נזק רב במהלך הבליץ, ומרבית בתי האזור הפכו להריסות, אולם לצורך הקמת הפארק נהרסו גם מספר רב של מבנים ששרדו את ההפצצות - פעולה שגרמה עוינות רבה מצד תושבי האזור.

ממוזער|שרידי רחוב המצוי בשטח הפארק

שם הפארק ניתן לו בשנת 1973 והוא קרוי על שם ג'סי ברג'ס - ראש העיר הראשונה של הרובע שהייתה אישה.

עבודות הקמת הפארק מעולם לא הסתיימו - חלק מהרחובות המקוריים עדיין מצויים בפארק מאחר שלא כוסו אדמה ודשא, וכן גבולות הפארק אינם קבועים - ומעת לעת חלקים מהפארק נלקחים לצרכים שונים כגון הקמת בתי ספר או כבישים (דבר שלא היה עולה על הדעת אם מדובר היה באחד הפארקים המסורתיים של לונדון).

## קישורים חיצוניים

* 

קטגוריה:סאת'ק
ברג'ס
קטגוריה:מבנים שנפגעו במהלך הבליץ
הרצליה פיתוח

**הרצליה פיתוח** היא שכונה אמידה במערב העיר הרצליה הגובלת בין הים התיכון ממערב, לכביש החוף במזרח. בעבר רוב שטחי הרצליה פיתוח היו מכוסים בדיונות חול, בין הדיונות היו מפוזרים בוסתנים של תאנים וענבי דבוקי. השכונה הוקמה ב-1925 בשם ”הרצליה ג’”, כהמשך של המושבה דאז הרצליה.

## השכונה
בהרצליה פיתוח נמצאות שכונת ריבלין, שיכון אכדיה (שיכון חיילים ועולים) ושיכון הפרוגרסיבים (שהוקם על ידי המפלגה הפרוגרסיבית). כמו כן, נמצא באזור בית הכנסת האשכנזי "אוהל משה", בית הכנסת המרכזי הספרדי וחטיבת הביניים "סמדר". רחובות ראשיים של האזור: הנשיא (יצחק בן-צבי), וינגייט, רמת-ים, קרן היסוד ומדינת היהודים.

האזור נחשב לאחד מאזורי המגורים היוקרתיים בישראל, ומרבית בתי המגורים שבו הם וילות. רחוב גלי-תכלת, שצדו המערבי נמצא על המצוק הצמוד לחוף הים ומשקיף על הים, מאכלס את הבתים היקרים ביותר בישראל, ובו שכן, עד לשנת 2021, גם ביתו של שגריר ארצות הברית בישראל. שגרירים נוספים מתגוררים בהרצליה פיתוח. בשכונה דיירים נודעים רבים, שבראשם היו נשיא המדינה חיים הרצוג ושר החוץ אבא אבן (אחד הרחובות הראשיים באזור, המוביל ממזרח למערב, נקרא על שמו לאחר מותו). לפני קום המדינה התגוררה בשכונה משפחתה של גולדה מאיר, ברחוב נורדאו.

ברצועה הצמודה לחוף נמצאים בתי מלון אחדים, ובהם "השרון", "דניאל" ו"דן אכדיה". בקצה הדרומי של רצועת המלונות נמצאת המרינה של הרצליה, שעליה שוכנים שני מגדלים, האחד משמש את מלון "מלון ריץ-קרלטון" והשני משמש לדירות נופש. ברצועה זו נמצא גם בית החולים "הרצליה מדיקל סנטר". במרכז הרצליה פיתוח שכן מלון "תדמור", ששימש להוראת מקצועות המלונאות. בשכונה נמצאים גם בתי דירות יוקרתיים. בצדה הדרום-מזרחי שוכן אזור תעשייה, בו נבנו מספר מלונות.

הרצליה פיתוח מחוברת לחלקה המזרחי (העיקרי) של הרצליה ולכביש החוף בשני מחלפים: מחלף כפר שמריהו ומחלף הסירה. מכביש החוף יש גישה להרצליה פיתוח בכבישים נוספים.

## אזור תעשייה

האזור ידוע בתעשיית ההיי-טק הגדולה שבו, שבה יושבות חברות כמו מיקרוסופט ואפל, לצד מלונאות ומשרדי תקשורת ושירותים. קיימת תוכנית מתאר גדולה להרחבתו דרומה.

## קישורים חיצוניים

*
קטגוריה:הרצליה: שכונות
קטגוריה:שביל ישראל

## הערות שוליים
יוהאן שטאמיץ

**יוהאן ונצל אנטון שטאמיץ** (בצ'כית: **Jan Václav Stamic**; 30 ביוני 1717 (הוטבל) – 27 במרץ 1757) היה מלחין וכנר בוהמי-גרמני.

## קורות חייו
שטאמיץ נולד בנמצקי ברוד (כיום האבליצקוב ברוד, צ'כיה). את שיעורי המוזיקה הראשונים שלו קיבל מאביו, נגן עוגב. בשנים הבאות למד בגימנסיה ואחר באוניברסיטת קארל בפראג. בשנת 1741 נסע למנהיים, שם נעשה תחילה לכנר הראשון בתזמורת החצר, בשנת 1743 ובהמשך, בשנת 1745, למנצח התזמורת. הוא העלה את רמת התזמורת עד להיותה אחת המכובדות ביותר באירופה. בשנים 1754–1755 שהה בפריז, שם התקבלה המוזיקה שלו ברצון. שנתיים אחר כך מת במנהיים. משרתו כמנהל מוזיקלי עברה לכריסטיאן קאנאביך.

## יצירתו
שטאמיץ, שמקובל לראותו כמייסד אסכולת מנהיים וכמלחין החשוב ביותר בין חבריה, כתב מספר רב של קונצרטים (בעיקר לכינור או חליל), הרבה מוזיקה קאמרית ומיסה (1755). יצירותיו החשובות ביותר, מכל מקום, הן הסימפוניות שלו, למעלה מחמישים במספר. הוא היה המלחין הראשון שכתב בקביעות סימפוניות במתכונת של ארבעה פרקים, בצירוף מינואט וטריו לשאר שלושת הפרקים הסטנדרטיים. גם הכנסת קבוצה שנייה של חומר תמאטי נוגד לפרקי הפתיחה שלו תרמה רבות לפיתוח מה שיהיה מוכר בהמשך כצורת סונאטה.

כמו שאר המלחינים באסכולת מנהיים, נודע שטאמיץ במתן תפקיד בולט יותר לכלי הנשיפה ובשימוש נועז יותר בדינמיקה.

## משפחתו
יוהאן היה אביהם של קרל שטאמיץ ואנטון שטאמיץ, גם הם מלחינים.

## קישורים חיצוניים

* 
* 

## הערות שוליים

קטגוריה:מלחינים צ'כים
קטגוריה:מלחינים מן התקופה הקלאסית
קטגוריה:כנרים צ'כים
יוהאן
קטגוריה:בוגרי אוניברסיטת קארל בפראג
קטגוריה:ילידי 1717
קטגוריה:נפטרים ב-1757
פארק ברוקוול

**פארק ברוקוול** (באנגלית: **Brockwell Park**) ממוקם בשכונת גבעת הרן (בסמוך לשכונת גבעת טלס) ברובע למבת' שבעיר לונדון. שטחו של הפארק כ-0.5 קמ"ר.

בפארק נמצאת לידו ברוקוול – בריכה ציבורית פתוחה, וכן מספר אגמים, מועדנים, מגרשי טניס וכדורגל, בריכה לפעוטות ורכבת קטנה לילדים.

בפארק נערך מדי שנה היריד הכפרי של למבת'.

בפארק התרחשו חלק מהצילומים של הסרט שם קוד מ.ל.א.ך משנת 2015 שבוים על ידי גאי ריצ'י. 

## קישורים חיצוניים

* אגודת חברי פארק ברוקוול

## הערות שוליים

קטגוריה:למבת'
ברוקוול
פארק המפטון קורט

[שמאל|ממוזער|230px|מראה ארמון [המפטון קורט מהפארק]]
**פארק המפטון קורט** (באנגלית: **Hampton Court Park**; מכונה גם **פארק הום** - **Home Park**) הוא פארק המצוי בסמוך לארמון המפטון קורט בדרום מערב לונדון.

הפארק היה במקורו פארק צביים ושטחו 2.8 קמ"ר. הפארק הפך לשטח ציבורי פתוח בשנת 1894.
הפארק נמצא בין כביש A308 ונהר התמזה צפונית לכביש A308 מצוי פארק בושי.

## יריד הפרחים השנתי
מאז שנת 1990 נערכת בפארק מדי שנה בפארק **תערוכת הפרחים של האמפטון קורט** המאורגנת על ידי ה- Royal Horticultural Society. התערוכה היא הידועה בעולם בתחומה בשל מספר זני הצמחים הייחודיים הרב המוצגים ונמכרים בה. התערוכה ספגה ביקורת בשל החשש מהנזקים שיגרמו הקמת התערוכה ומתקניה וכן מספר המבקרים הרב למתקני הפארק ולצמחי הפארק.

## קישורים חיצוניים

* 
* אתר לונדון טאון
* תערוכת הפרחים של פארק המפטון קורט
* אגודת ידידי פארק בושי ופארק הום

קטגוריה:ריצ'מונד שעל התמזה
המפטון קורט
שירה דיבורית

**שירה דיבורית** (בגרמנית: **Sprechgesang**) או **קול דיבור** (**Sprechstimme**) היא טכניקה של הפקת קול שבין שירה לדיבור. מאז סוף המאה ה-19 נעשה בה לעיתים שימוש על ידי מלחיני מוזיקה קלאסית.

בהקדמה ל"פיירו הסהרורי" (1912) מסביר ארנולד שנברג איך משיגים שירה דיבורית טובה. לדבריו, יש לקיים את המקצבים המסומנים בתווים, אבל בעוד שבשירה רגילה צריך להתמיד באותו גובה כל עוד נמצאים על אותו תו, בשירה דיבורית יש להתחיל בגובה המצוין אך מיד להינתק ממנו בגליסנדו. התוצאה אינה צריכה לדמות לא לשירה רגילה ולא לדיבור רגיל.

השימוש המוקדם ביותר בטכניקה זו שידוע עליו נעשה באופרה של אנגלברט הומפרדינק, "ילדי המלך" (1897), אבל היא נקשרת יותר למלחיני האסכולה הווינאית השנייה. שנברג מבקש טכניקה זו בכמה יצירות: תפקיד הקריין ב"שירי גורה" (Gurre-Lieder, 1911) כתוב בשירה דיבורית, כמעט כל "פיירו הסהרורי, (1912) נוקט בטכניקה זו, והיא משמשת גם באופרה שלו "משה ואהרון" (1932) וגם נדרשת מהסולן ביצירתו "ניצול מגטו ורשה". בתיווי המוזיקלי של שנברג, שירה דיבורית מסומנת בדרך כלל בצלבים קטנים על רגלי התווים, או שראש התו עצמו הוא צלב קטן. כך נראים הצלילים הראשונים מתוך **פיירו הסהרורי**:
קובץ:Schoenberg Mondestrunken opening.png

אלבן ברג משתמש בווריאציה על הטכניקה, כשהוא מבקש לבצע חלקים מן האופרות שלו "ווצק" ו"לולו" בין שירה דיבורית לשירה רגילה.

קורט וייל אימץ שירה דיבורית להתאים את קולה הייחודי, אם כי לא-לירי, של לוטה לניה לתפקיד ג'ני באופרה בגרוש. גם בתפקידו של מקי סכינאי נעשה שימוש בטכניקה זו.

השילוב של שירה דיבורית עם שירה ממש אצל ברג מסומן בקו יחיד על רגלי התווים. אפשרות שנוצלה על ידי מלחינים אחרים היא להשתמש ב-X במקום בראשי תווים מקובלים.

בגרמניה של היום, מאז ראשית שנות ה-90', המונח "שירה דיבורית" קיבל משמעות חדשה, פופולרית יותר של "מוזיקת ראפ בשפה הגרמנית". סגנון שירה זו ניתן למצוא ביצירות של להקה בריטית Βlack Country, New Road.

## קישורים חיצוניים
* 

שירה דיבורית
קטגוריה:מוזיקה של המאה ה-20
בו דידלי

**בו דידלי** (אנגלית: **Bo Diddley**; 30 בדצמבר 1928 - 2 ביוני 2008) היה זמר-יוצר וגיטריסט אמריקאי. אחד מענקי הרוק אנד רול של שנות ה-50 של המאה ה-20, שסגנון הנגינה שלו בגיטרה והמקצבים שיצר הפכו לחלק חשוב ביצירת הסגנון.

## ביוגרפיה
דידלי נולד בשם **אלאס אות'ה בייטס מק'דניאל** במק'קומב שבמיסיסיפי. בתחילת דרכו, למד דידלי נגינה קלאסית בכינור, עד אשר שמע את ג'ון לי הוקר והחל לנגן בלוז.

בתחילת שנות ה-50 ניגן עם נגן המאראקס ג'רום גרין, ועם נגן המפוחית בילי בוי ארנולד. באמצע אותו עשור, חתם על חוזה עם חברת התקליטים "צ'ס רקורדס" והוציא את הסינגל הראשון שלו, "Bo Diddley\I'm a Man" ב-1955. במשך שש השנים הבאות, דידלי הוציא שירים שלא הצליחו במיוחד, כנראה בגלל הצליל החדשני שלהם, אבל הפכו לקלאסיקות רוק אנד רול, כגון: "You Don't Love Me", "Mona" ,"Road Runner" ו-"I'm Alright". השיר היחיד שלו שנכנס ל-20 הגדולים היה "Say Man", מעין גרסה מוקדמת של ראפ.

בתקופת הפלישה הבריטית, עלתה המודעות הציבורית לחשיבותו של דידלי, והוא הפך לאמן מבוקש בהופעות חיות. למעשה, הפלישה הבריטית גם פגעה בקריירה שלו מבחינה אמנותית ומסחרית, ומ-1963 הוא לא יצר עוד שירים שהשתוו לקלאסיקות שלו. למרות זאת, הוא נשאר במודעות הציבור דרך אירועים כמו סיבוב הופעות עם הקלאש ב-1979, הופעות יחד עם הרולינג סטונז, תפקיד קטן בסרט "משנה מקום משנה מזל" עם אדי מרפי ועוד. הוא נשאר תמיד בזיכרון הקולקטיבי כחלוץ וכאמן גאוני, שבלעדיו עולם הרוק היה נראה שונה לחלוטין.

ב-2 ביוני 2008, נפטר בו דידלי בביתו מאי ספיקת לב.

## קישורים חיצוניים

* 

* רשימת גרסאות הכיסוי שנעשו לשירו
* 
* המוזיקאי בו דידלי הלך לעולמו, נענע 10
* 
* 
* 
* 
* 
* 
* 

קטגוריה:אמריקאים ילידי מיסיסיפי
קטגוריה:חברי היכל התהילה של הרוק אנד רול
קטגוריה:זמרים-יוצרים אמריקאים
קטגוריה:מוזיקאי רוק
קטגוריה:גיטריסטים אמריקאים
קטגוריה:זמרי רוק אמריקאים
קטגוריה:זוכי פרס גראמי
קטגוריה:מקבלי תואר דוקטור לשם כבוד מאוניברסיטת פלורידה
קטגוריה:אמריקאים שנולדו ב-1928
קטגוריה:אמריקאים שנפטרו ב-2008
סטורה

**סְטוּרה** (**Sture**) היה שמה של משפחה בעלת השפעה רבה בשוודיה מסוף המאה ה-15 ועד לתחילת המאה ה-16. שלושה מחברי המשפחה שירתו כעוצרים שוודים של איחוד קאלמאר בין 1470 לבין 1520. משפחת סטורה נתמכה על ידי האיכרים והבורגנים, מה שלרוב גרם לסכסוך עם הכנסייה והאצולה.

## עוצרים
* סטן סטורה הזקן - Sten Sture den äldre (שלט: 1470-1497 ו-1501-1503)
* סבנטה נילסון - Svante Nilsson Natt och Dag (שלט: 1504-1511)
* סטן סטורה הצעיר - Sten Sture den yngre (שלט: 1512-1520)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שוודים
קטגוריה:משפחות נוצריות
סטן סטורה הזקן

**סְטֵן סְטוּרֶה הזקן** (שוודית: **Sten Gustavsson Sture den äldre**; 1440 - 14 בדצמבר 1503) היה מדינאי שוודי ועוצר שוודיה במהלך איחוד קאלמאר (כהונה ראשונה: 1470-1497; כהונה שנייה: 1501-1503).

הוא נולד בערך בשנת 1440, בנם של גוסטאב אנונדסון מבית סטורה ושל בירגיטה סטנסדוטר ביילק, אחות חורגת של קרל השמיני, מלך שוודיה. הוא התחתן עם אינגבורג טוט ב-1476, אולם לזוג לא היו ילדים. לפי מחקרים גנאלוגיים, אביו של סטן סטורה היה צאצא של סוורקר השני.

בקרב ברונקברג ב-1471 הוא ניצח את הצבאות השוודיים והדניים בעזרתו של כריסטיאן הראשון, מלך דנמרק. בעקבות הניצחון הפך סטן סטורה למושיע לאומי.

סטורה הגיע לשלטון לאחר מותו של קרל השמיני, וחיזק את מעמדו אחרי הניצחון בקרב ברונקברג. למשך רבע מאה הוא שלט בשוודיה, והפך את מוסד כהונת העוצר למוסד כמעט עצמאי. הוא נתמך על ידי האיכרים והאצולה הנמוכה, והשתמש בהם בחוכמה נגד האצולה הגבוהה, ובעזרת תמיכתם יצר פעולה של איזון נגד הדרישות הדניות לאיחוד. הוא הוכרח לפרוש אחרי כיבושה המהיר של שוודיה על ידי הנס, מלך דנמרק ב-1497. עם זאת, לאחר התקוממות נגד הדנים בשנת 1501, חזר סטן סטורה לשלטון, והוביל את המאבק השוודי לעצמאות עד למותו ב-1503.

## קישורים חיצוניים

* 

קטגוריה:שליטי שוודיה
קטגוריה:שליטי פינלנד

קטגוריה:עוצרים
קטגוריה:ילידי 1440
קטגוריה:נפטרים ב-1503
קיווי (עוף)

**קיווי** (שם מדעי: *Apteryx*) הוא סוג עוף יחיד במשפחת הקיוויים (Apterygidae), בסדרת הקיוואים (Apterygiformes). הקיווי חסר יכולת תעופה בגלל כנפיו המנוונות. תפוצתו של הקיווי ייחודית לניו זילנד. המין קיווי חום דרומי משמש כסמל בלתי רשמי של המדינה.

## מאפיינים
גודלו של הקיווי כגודל תרנגול הבית וצבעו חום. הוא בעל ראש וצוואר קטנים ומקור דק וארוך במיוחד. הקיווי הוא העוף היחידי שנחיריו נמצאים בקצה המקור כשמסביבו שערות ארוכות. נוצותיו הרכות של הקיווי דומות יותר לפרווה של מכרסמים מאשר לנוצותיהם של העופות. הקיווי הוא בעל רגליים וטפרים חזקים המאפשרים לו יכולת תקיפה ויכולת התגוננות מפני אויבים. בניגוד לשאר העופות הקיווי ניחן בחוש ריח מפותח במיוחד וגם בחוש שמיעה מפותח.

כמו עופות רבים בניו זילנד, נמצא הקיווי בסכנת הכחדה. בעבר חל פיחות במספרם כתוצאה מכריתת יערות על ידי האדם, אך כיום האיום העיקרי על חיי הקיווי הוא מינים פולשים של יונקים טורפים.

## הליך הרבייה
הקיווי הוא עוף מונוגמי (מזדווג עם בן־זוג יחיד) שפעיל בעיקר בשעות הלילה. הוא נחשב לבעל־חיים ביישן וקנאי לטריטוריה שלו. הוא מתגורר בתוך שוחות אותן הוא חופר בקרקע וניזון מחרקים ותולעים.

הקיווי מטיל את הביצה הגדולה ביותר ביחס לגודל גופו מבין כל העופות. תקופת התפתחות הביצה בגוף נקבת הקיווי נמשכת חודש ימים, במהלך תקופה זו אין הנקבה יכולה לאכול מכיוון שהביצה תופסת בהדרגה את רוב חלל גופה, ולכן היא אוגרת שומן במהלך החודשים שקודמים לשלב ההפריה. במהלך תקופת התפתחות הביצה הנקבה מכניסה את בטנה למים על מנת להקל על כובד המשקל שנלווה לה. משקלה של הביצה כחצי קילוגרם ולאחר הטלתה הזכר ממלא תפקיד משמעותי בתהליך הדגירה שנמשך כ־12 שבועות. האפרוח זהה בצורתו לבוגר ולאחר בקיעתו נוטשים הוריו את הקן.

## הקיווי כסמל
הקיווי נחשב לציפור הלאומית של ניו זילנד, הוא אחד מסמליה המוכרים ביותר ומופיע על הדולר הניו זילנדי. תושביה של ניו זילנד נקראים לעיתים קיווים (kiwis), כינוי שהודבק להם על ידי החיילים האוסטרלים במלחמת העולם הראשונה. פרי הקיווי, משחת הנעליים המפורסמת וחברת המשחקים Ninja Kiwi  נקראים על שם עוף זה.

## מיון
בסוג חמישה מינים:
*קיווי מנוקד גדול (*Apteryx haastii*)
*קיווי מנוקד קטן (*Apteryx owenii*)
*קיווי אוקריטו (*Apteryx rowi*)
*קיווי חום דרומי (*Apteryx australis*)
**תת־מין *Apteryx australis lawryi*
**תת־מין *Apteryx australis australis*
*קיווי חום צפוני (*Apteryx mantelli*)

## ראו גם
* החי של ניו זילנד
* ניו זילנד
* טאקאהה

## קישורים חיצוניים

* 
* הקיווי באתר המחלקה לשימור של ניו זילנד (הDOC)


תמונה:Kiwi hg.jpg|קיווי וביצה
תמונה:Little spotted kiwi, Apteryx owenii, Auckland War Memorial Museum.jpg
תמונה:KiwiSkelettdUrville.jpg|שלד
תמונה:Nz 1d front.jpg|מטבע של דולר ניו זילנדי ועליו הקיווי


*
קטגוריה:בעלי חיים שתוארו ב-1813
קטגוריה:טקסונים שתוארו בידי ג'ורג' שו
אן-מארי דוד

**אן-מארי דוד** (בצרפתית: **Anne-Marie David**; נולדה ב-23 במאי 1952) היא זמרת צרפתייה.

## קריירה
דוד השתתפה באירוויזיון 1973 שנערך בלוקסמבורג כשהייתה בת 21 וזכתה במקום הראשון כנציגת לוקסמבורג עם השיר "Tu te reconnaîtras" ("אתה תזהה את עצמך"). שש שנים אחר־כך, השתתפה באירוויזיון 1979 שנערך בירושלים והגיעה למקום השלישי כשייצגה את צרפת בשיר "Je suis l'enfant soleil" ("אני ילדת שמש").

דוד נפגעה מאוד מהתגובות הצוננות שקיבלה בשל המקום השלישי שאליו הגיעה. בשנת 2005 הגיבה דוד בעיתון על ההתנהגות הצוננת והבלתי מפרגנת של אנשי התקשורת בצרפת בעקבות כתבה שנערכה עליה ואמרה: "אם אתה זוכה במקום הראשון באירוויזיון, אתה מלך, ואם אתה זוכה במקום השלישי או השני, אתה כלום".

בשנת 2010 שרה דוד עם הראל סקעת את השיר "Tu te reconnaîtras" בתחרות קדם אירוויזיון 2010.

במאי 2019 נרתמה הזמרת לקמפיין אשר תומך בחזרה של לוקסמבורג לתחרות האירוויזיון. הזמרת אף הצהירה כי היא תשמח לייצג את לוקסמבורג באירוויזיון 2020. השיר לאירוויזיון נכתב והוקלט כבר לפני מספר שנים ומחכה לחזרתה של לוקסמבורג לתחרות. כאשר נושא הייצוג יהפוך לרלוונטי הוא יוקלט מחדש ויוגש לרשת הטלוויזיה של לוקסמבורג.

## יחסה לישראל
דוד ידועה בתמיכתה המובהקת לישראל. היא מרבה לבקר במדינה ואמרה כי "בכל פעם שאני מבקרת בישראל אני מתפללת לחזור לכאן שוב כמה שיותר מהר". לאחר טבח שבעה באוקטובר פרסמה דוד מסר עבור הישראלים ובו אמרה "כל מה שאני יכולה לעשות אני אעשה עבור כולכם". בקדם האירוויזיון הלוקסמבורגי באותה שנה, הופיעה דוד עם הסרט הצהוב, סמל המאבק של משפחות החטופים בעזה.

## קישורים חיצוניים

* 

* 
* 

## הערות שוליים

קטגוריה:זמרות פופ צרפתיות
קטגוריה:זוכי האירוויזיון: לוקסמבורג
קטגוריה:זוכי האירוויזיון
קטגוריה:משתתפי אירוויזיון 1979
קטגוריה:משתתפי אירוויזיון 1973
קטגוריה:זמרות צרפתיות
קטגוריה:נציגי לוקסמבורג באירוויזיון
קטגוריה:זמרי פופ צרפתים
קטגוריה:זמרים צרפתים
קטגוריה:צרפתיות שנולדו ב-1952
קטגוריה:צרפתים שנולדו ב-1952
איסלנדית

**אִיסְלַנְדִית** היא שפה צפון גרמאנית המדוברת באיסלנד. השפה מיוחדת בכך שלא השתנתה במידה רבה מאז המאה ה-13, בעיקר הודות לספרות האיסלנדית הכתובה, ולכן משמשת ככלי חשוב בחקר השפות הגרמאניות וההודו־אירופיות. בין הספרים העתיקים הללו כלולים בין יתר ספרים שנכתבו על ידי ארי תורגילסון בסוף המאה ה-11.

## הגיית השפה וכתיבתה
### עיצורים
בשפה זו רבים העיצורים הסונורנטיים האטומים, ואבחנה בין מנושפים לבלתי־מנושפים.

### תנועות
ממוזער|upright=1.13|תנועות באיסלנדית

## קישורים חיצוניים

* 
* 

## הערות שוליים

קטגוריה:איסלנד: תרבות
קטגוריה:שפות גרמאניות צפוניות
קטגוריה:שפות
הרשימה הדמוקרטית של נצרת

**הרשימה הדמוקרטית של נצרת** הייתה סיעת מיעוטים בכנסת הראשונה. הנהגתה של הסיעה, הייתה ממוקמת באזור נצרת.

המפלגה זכתה בשני מנדטים בבחירות לכנסת הראשונה, וחברי הכנסת מטעמה היו סיף א-דין א-זועבי ואמין-סלים ג'רג'ורה.

בדומה לשאר המפלגות הערביות בזמנה שימשה המפלגה מפלגת לוויין של מפא"י וככזו הייתה חברה בקואליציה, אך לא בממשלה הראשונה או השנייה.

לאחר הכנסת הראשונה לא הוסיפה המפלגה להתמודד בבחירות, אולם נציגה אל-זועבי נבחר לכנסת השנייה מטעם הרשימה הדמוקרטית לערביי ישראל.

## קישורים חיצוניים
* 
* 
לרשימת מועמדים ראו כאן

קטגוריה:ישראל: מפלגות היסטוריות
קטגוריה:מפלגות ערביות בישראל
קטגוריה:סיעות בכנסת
קטגוריה:סיעות החברות בממשלת ישראל ה-1
קטגוריה:סיעות החברות בממשלת ישראל ה-2
ארג'ש (נהר)

**ארג'ש** () הוא נהר באורך 350 קילומטרים בדרום דרום מערב רומניה.

הארג'ש נובע מהחלק המרכזי מערבי של "הרי פגרש" (Munţii Făgăraş) בגובה של 2030 מטר מעל פני הים ונשפך לתוך הדנובה ליד אולטניצה. הארג'ש נוצר משני מעיינות עיקריים: "בודה" (Buda) ו"קפרה" (Capra). "בודה" נובע בגובה 2030 מטר מהפסגה "ארפשו מיק" (הארפש הקטן, Arpaşu Mic) מתוך האגם הקרחוני "בודה" (Buda). "קפרה" נובע מתוך האגם הקרחוני "קפרה", הנמצא תחת הפסגה "ונטואראה לואי בוטאנו" (הציד של בוטאנו, Vânătoarea lui Buteanu). במורד הנהר, לאחר האיחוד של "בודה" ושל "קפרה", נבנה אגם הצבירה "וידררו" (Vidraru), שממנו יוצא כיום נהר הארג'ש. בחלק העליון של נהר הארג'ש נבנה מערך הידרואנרגטי הכולל 17 תחנות כוח הידרואלקטריות. העיר העיקרית על גדות הנהר היא פיטשט.

הערוץ העליון של נהר הארג'ש נכלל במסגרת אזור תיירותי דרכו עובר הכביש הלאומי "טרנספגרשן" (Transfăgărăşan).

היובלים העיקרים של הארג'ש הם:
* "ולסן" (Vâlsan)
* "ראו דואמני" (Râu Doamnei)
* "סאבאר" (Sabar)
* "דמבוביצה" (Dâmboviţa)
* "נאז'לוב" (Neajlov)

גודל אגן ההיקוות של הארג'ש הוא 12,600 קילומטרים רבועים.

## קישורים חיצוניים

קטגוריה:רומניה: נהרות ונחלים
קטגוריה:יובלי הדנובה
Songs of Faith and Devotion Live

**Songs of Faith and Devotion Live** הוא אלבום הופעה מאת להקת המוזיקה האלקטרונית הבריטית דפש מוד, שיצא ב-6 בדצמבר 1993.

האלבום מכיל גרסאות חיות לשירים מהאלבום הקודם של הלהקה, Songs of Faith and Devotion, שיצא מס' חודשים קודם לכן (השירים אף מסודרים באותו סדר).

השירים הוקלטו במהלך סיבוב ההופעות **Devotional**, בהופעות:
* קופנהגן, דנמרק - 27 במאי 1993
* מילאנו, איטליה - 4 ביוני 1993
* ליווין (Liévin), צרפת - יוני 1993
* ניו אורלינס, לואיזיאנה, ארצות הברית - 8 באוקטובר 1993

האלבום לא הצליח במידה רבה, והגיע למקומות 46 ו-193 במצעדי האלבומים בבריטניה וארצות הברית (בהתאמה).

## רשימת השירים




* כל השירים נכתבו על ידי מרטין גור.
* דייב גהאן שר את כל השירים, למעט Judas ו-One Caress, אותם שר מרטין גור.

## קישורים חיצוניים

קטגוריה:אלבומי דפש מוד
קטגוריה:אלבומי הופעה באנגלית
עין מטע

**עין מטע** הוא מעיין הבוקע על ערוץ נחל זנוח, כ-1 ק"מ מערבית למושב מטע שבהרי יהודה. המעיין נובע מנקבה קטנה בגובה של כ-40 ס"מ בספיקה מועטה במשך כל ימות השנה ומימיו נאגרים אל בריכה קטנה החסומה באבנים. עודפי המים זורמים מערבה אל נחל זנוח, ונספגים באדמה כעבור כמה מאות מטרים. סביב המעיין חורשת אקליפטוסים גבוהים, עצי שקד, רימון, תפוח, ומעל הנביעה גדל עץ תאנה גדול ומרשים. סמוך לנביעה רחבה גדולה שבשוליה ניצב בית חווה ערבי נטוש. בסמוך למעיין נמצאת גם חורשת דקלי וושינגטוניה.

עין מטע מצוי על קטע של שביל ישראל, המגיע אל דרך הקיסר המתחילה בחורבת חנות.

במרחק של כ-400 מ' מערבית לעין מטע, במורד נחל זנוח מצויה חורבת תנור, שהיא חורבה צלבנית המוקפת שיחי שומר. ממול לחורבה בוקע מעיין נוסף, עין תנור. המעיין בוקע מתוך נקבה מהתקופה הצלבנית ולה קמרון גותי השמור היטב. סביב עין תנור צומחים עצי תאנה, לימון, חבוש, זית ושיחי פטל.



קובץ:חורשת דקלי ושינגטוניה ליד עין מטע.jpg|חורשת דקלי וושינגטוניה ליד עין מטע
קובץ:בית חווה צלבני ליד יען מטע.jpg|בית חווה צלבני ליד עין מטע



## ראו גם
* מטע (מושב)

## לקריאה נוספת
* **[[כל מקום ואתר]]** תשל"ח - 1978, משרד הביטחון – ההוצאה לאור והוצאת כרטא. עמוד 276.
* זאב וילנאי, **אריאל אנציקלופדיה לידיעת ארץ ישראל**, הוצאת עם עובד 1977. עמוד 4347.

## קישורים חיצוניים
* עין מטע חרבת חנות שביל הקיסר - מסלול טיול מפורט מאתר טיולים בארץ
*יער מטע

מטע
קטגוריה:עמק האלה
קטגוריה:שביל ישראל
קטגוריה:יישובי המזלג
הרי הבלקן

**הרֵי הַבַּלְקָן** (בבולגרית ובסרבית: **Стара планина**, הגייה: סְטַארָה פְּלַנִינַה, תרגום מילולי: "הר העתיק") הוא רכס-הרים בחצי האי הבלקני בדרום-מזרח אירופה, הגובל ברכס הרי הקרפטים. שני רכסים אלו מופרדים על ידי נהר הדנובה, אך מבחינה גאולוגית יש להם מקור משותף. הרי הבלקן משתרעים לאורך 560 קילומטרים, החל ממזרח סרביה, דרך מרכז בולגריה ועד לכף אמין , שלחופי הים השחור. מדרום לרכס משתרע המישור התרקי ומצפון לו מישור נהר הדנובה.

המונח "בלקן" מקורו בפרסית, והוא הוכנס לשימוש באירופה דרך העמים הטורקיים ממרכז אסיה. רכס הרי הבלקן העניק את שמו לחבל הבלקן כולו.

באזור זה התרחשו רבים מהקרבות הקשים של מלחמת רוסיה-טורקיה (1877–1878), המלחמה לשחרור בולגריה מעול השלטון העות'מאני, ועדויות רבות לכך ניתן למצוא במקום גם כיום.

רכס הרי הבלקן הוא הרכס השלישי בגובהו בבולגריה, אחרי הרי רילה והרי פירין הגבוהים ממנו, ולפני הרי רודופי, הנמוכים ממנו. ההר הגבוה ברכס הרי הבלקן הווא הר בוטב (Връх Ботев), שגובהו 2,376 מטרים והוא נמצא במרכז הפארק הלאומי של מרכז הבלקן. הוא נקרא על שמו של חריסטו בוטיוב (1848–1876), משורר ומהפכן שהיה ממנהיגי המרד בשלטון העות'מאני והפך בעקבות כך לגיבור לאומי. חריסטו בוטיוב, יליד העיירה קאלופר (Калофер), שלמרגלות פסגת בוטב, מצא את מותו בתחילת יוני 1876 בניסיון מרד שנכשל כנגד השלטון העות'מאני על רכס הרי הבלקן.

ניתן לחלק את רכס הבלקן לשלושה חלקים:
* **רכס הבלקן המערבי** – תחילתו בגבול עם סרביה והוא מגיע עד למעבר ההרים ארבקונק (Арабаконак). הנקודה הגבוהה ביותר, לאורך 160 הקילומטרים שלו, היא פסגת מידז'ור (Миджур), שגובהה 2,169 מטרים.
* **רכס הבלקן המרכזי** – תחילתו במעבר ההרים ארבקונק והוא מגיע עד למעבר ההרים וראנטיק (Вратник). הנקודה הגבוהה ביותר, לאורך 207 הקילומטרים שלו, היא פסגת בוטב (2,376 מטרים), שהיא הפסגה הגבוהה ברכס הבלקן כולו.
* **רכס הבלקן המזרחי** – תחילתו במעבר ההרים וראנטיק והוא מסתיים בקייפ אמין. הנקודה הגבוהה ביותר, לאורך 160 הקילומטרים שלו, היא פסגת בלגרקה (Българка), שגובהה 1,181 מטרים.

רכס הבלקן מהווה את קו פרשת המים בין הנהרות הזורמים צפונה אל הדנובה ובין הנהרות הזורמים דרומה אל הים האגאי. הרכס נחצה על ידי הנהר איסקר (Искър), הנהר הארוך בבולגריה, שיוצר את קניון איסקר (Искърският пролом).

## מעברי הרים
את רכס הבלקן חוצים 20 מעברי הרים ושני ערוצי נהרות.

כבישים סלולים עוברים ב-13 מעברי הרים ובערוץ אחד, ערוץ הנהר איסקר (Искър). במעבר שיפקה, בין גברובו לקאזאנלק, ובערוץ איסקר, בין סופיה לווראצה, עוברת גם מסילת רכבת בנוסף לכביש.

במעבר שיפקה התרחשו קרבות עקובים מדם במהלך המלחמה העות'מאנית-רוסית. על גבעה לצד המעבר ניצבת אנדרטה המנציחה את הקרבות. בכפר שיפקה, שלרגלי המעבר, נבנתה כנסייה רוסית אורתודוקסית, להנצחת הקרבות באזור.

## פסגות
* מידז'ור (Миджур)
* בוטב (Ботев)
* וז'ן (Вежен)
* קוֹם (Ком)
* בוזלודז'ה (Бузлуджа) – שעל פסגתה נמצאת אנדרטת בוזלודז'ה.
* לבסקי (Левски)

## קישורים חיצוניים

* הפארק הלאומי של מרכז הבלקן
* 
* 

## ביאורים

קטגוריה:קצרמר גאוגרפיה של סרביה

בלקן
בלקן
קטגוריה:סרביה: גאוגרפיה
קטגוריה:בלקן
טולוז

**טולוז** (בצרפתית:, אוקסיטנית: ) היא עיר בת כ-440,000 תושבים בדרום-מערב צרפת. העיר יושבת על גדת נהר הגארון, בחצי הדרך בין האוקיינוס האטלנטי לבין הים התיכון. האזור המטרופוליטני של טולוז הוא השלישי בגודלו בדרום צרפת (לאחר מרסיי וניס), עם אוכלוסייה של קרוב ל-1.1 מיליון תושבים בשנת 2006, והוא אחד מאלה המהירים ביותר בגדילתם באירופה. הוא משמש כביתה של יצרנית המטוסים איירבוס המפתחת מוצרים לתעשיית התעופה והחלל של אירופה.

טולוז היא עיר הבירה של מחוז גארון עילית וחבל אוקסיטניה, החבל הגדול בשטחו בצרפת.

בעיר נפגשת תעלת מידי עם תעלת גארון – חיבור היוצר את תעלת שני הימים, המאפשרת שיט בין האוקיינוס האטלנטי לים התיכון דרך צרפת.

בטולוז אוניברסיטה עתיקה אשר נוסדה בשנת 1229. בעיר לומדים כ-97,000 סטודנטים.

בעיר ממוקמת הנהלת יצרנית המטוסים איירבוס ומפעלה הראשי, ולמעלה מרבע מ-14,150 (נכון ל-2009) עובדי יצרנית המטוסים הם תושבי העיר.

נמל התעופה טולוז-בלאנייק פועל משנת 1939.
## הקהילה היהודית בטולוז

בתחילת המאה העשרים הגיעו לאוניברסיטה בטולוז צעירים רבים מרוסיה, מפולין ומארצות הבלקן. ערב מלחמת העולם השנייה ישבו בטולוז קרוב למאתיים יהודים. בתקופת מלחמת העולם השנייה ברחו לעיר פליטים רבים מאזורי הכיבוש הגרמניים וחלקם השתקעו בה לאחר המלחמה. ב-1969 מנתה האוכלוסייה היהודית במקום כ-20,000 נפש, רובם יוצאי צפון-אפריקה.

נכון לשנת 2015, הקהילה היהודית בטולוז מונה כ-15,000 איש, שהם בקירוב 3% מתושבי העיר כולה.

בעיר ישנם 10 בתי כנסת. בשנים 2011–2017 כיהן כרב הקהילה הרב הרולד אברהם וייל והרב יוסף יצחק מטוסוב כשליח חב"ד בטולוז.

בשנת 2012 התרחש בעיר פיגוע ירי בבית הספר היהודי "אוצר התורה" (ששינה את שמו לאחר מכן ל"אור התורה"). בפיגוע נרצחו 4 בני אדם, 3 מתוכם ילדים, ו-3 ילדים נוספים נפצעו באורח קשה.

## מבני דת
[ממוזער|שמאל|[בזליקית סרנין הקדוש היא הכנסייה הרומנסקית הגדולה באירופה]]
* בזיליקת סרנין הקדוש – הכנסייה הרומנסקית הגדולה ביותר באירופה. נקראת על שמו של סאטורנין או סרנין, הבישוף הראשון של טולוז.
* קתדרלת סנט-אטיין (על שם סטפנוס הקדוש, מראשוני הקדושים של הנצרות) – הקתדרלה של העיר המורכבת מחצי כנסייה רומנסקי וחצי כנסייה גותית, שתיהן לא הושלמו.
* נוטר דאם די טור (Notre-Dame du Taur)https://web.archive.org/web/20070810235150/http://www.erdbild.de/erdbild/florian/kultur/hoch/images/kirche1.jpg.
* כנסיית היעקובינים והקלויסטר, בה קבור תומאס אקווינאס.
* בזיליקת "נוטר דאם דה לא דוראד" (Notre-Dame de la Daurade) ובו פסל "הבתולה השחורה"
* מגדל האורסוליניות

## ערים תאומות
הערים התאומות של טולוז הן:
*
*
*
*
*
*
*

## קישורים חיצוניים

* 

* 
* 
* 
* 

## הערות שוליים

*
קטגוריה:מידי פירנה: ערים
קטגוריה:רוזנות טולוז
פארק ווטרלו

**פארק ווטרלו** (באנגלית: **Waterlow Park**) הוא פארק ציבורי המצוי בדרום מזרח כפר הייגייט שבלונדון. שטח הפארק 105,000 מ"ר. הפארק מנוהל על ידי עיריית רובע קמדן.

שטח הפארק נתרם לציבור הרחב על ידי סר סידני ווטרלו בשנת 1889 על מנת שישמש "גן עבור חסרי הגן" ("a garden for the gardenless").
בשנת 2005 שופץ הגן שסבל שנים רבות מוונדליזם והזנחה.

## מתקנים ומבנים בפארק
בפארק מצוי בית לודרדייל (Lauderdale House) אשר משמש לתערוכות. בית זה נבנה במאה ה-16 והורחב במהלך השנים.

## קישורים חיצוניים

קטגוריה:קמדן
ווטרלו
ויולונה

[שמאל|ממוזער|250px|ויולונה בציור מאת הצייר ההולנדי-אנגלי [פיטר לילי.]]שמאל|ממוזער|250px|ויולונה מאת בונה הכלים עמית טיפנברון
ממוזער|שמאל| הלחנה של וִיוֹלוֹנֶה על ידי אורלנדו גיבונס מוזיקאי ומלחין אנגלי מתקופת הרנסאנס 1630 הוקלט הלחן מחדש ב-2019
**וִיוֹלוֹנֶה** הוא כלי קשת גדול ממשפחת הויולים (פירוש השם באיטלקית הוא 'ויול גדול'). ויולונה הוא לרוב כלי ברגיסטר קונטרה-באס, בעל שָׂריגים (frets) ניידים, המכוּוָן בקוורטות. על כל פנים, השם ויולונה שימש בתקופות שונות ובמקומות שונים לתיאור סוגים רבים של כלים, ויש הרואים בו שם כללי לכלי מיתר נמוכים.

שני סוגי הוויולונה העיקריים הם '16 רגל' (כלי המצלצל אוקטבה מתחת לכתוב בתווים, ברגיסטר קונטרה-באס), וכלים המצלצלים בגובה בו הם כתובים (רגיסטר באס). לסוג השני משתייכים כלֵי '12 רגל' וכלֵי '8 רגל' - האחרונים אינם גדולים בהרבה מן הצ'לו, ולרוב המנעד שלהם כמעט זהה לזה של הצ'לו. לרוב הכלים חמישה או שישה מיתרים. לוויולונה צליל בהיר וקל יותר מזה של הקונטרבס, אך מסיבי יותר מזה של הצ'לו.

סוגים שונים של ויולונה שימשו בקביעות כחלק מסקציית הקונטינואו במוזיקת בארוק, ומהם התפתח גם הקונטרבס המודרני. כיום משמש הכלי בהרכבים, תזמורות ואנסמבלים של מוזיקה עתיקה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלי נגינה
קטגוריה:כלי מיתר
קטגוריה:כלי קשת
קטגוריה:כלים אותנטיים
קטגוריה:בס
סאני בוי ויליאמסון

**אלק רייס מילר** (אנגלית: **Aleck "Rice" Miller**; 5 בדצמבר 1899 - 25 במאי 1965) הידוע יותר בשם **סאני בוי ויליאמסון השני**, נגן מפוחית, זמר ויוצר בלוז אמריקני. אחד מאמני הבלוז המצליחים והמפורסמים ביותר בכל הזמנים.

## ביוגרפיה
נולד בגלנדורה שבמיסיסיפי. קיימים חילוקי דעות בנוגע לתאריך לידתו ושמו המקורי של ויליאמסון. לא ידוע הרבה על ילדותו של ויליאמסון, אבל ידוע שבשנות ה-30 הוא פעל באזור הדלתא תחת הכינוי "ליטל בוי בלו" וניגן עם אגדות בלוז כמו רוברט ג'ונסון ואלמור ג'יימס. 

בתחילת שנות ה-40 הוא הנחה את תוכנית הבלוז הראשונה ברדיו, King Biscuit Time, שזכתה להצלחה גדולה. אחת הסיבות להצלחת התוכנית היא העובדה שליטל בוי בלו התחזה בה לנגן המפוחית ג'ון לי "סאני בוי" וילאמסון. ועד כמה שהרעיון נשמע מטורף, במיוחד בהתחשב בעובדה שסאני בוי וילאמסון המקורי היה כוכב באותה תקופה, ושהסגנון שלו היה שונה מזה של ליטל בוי בלו, הקהל האמין שלא מדובר במתחזה, בעיקר מפני שרוב המאזינים לא ראו אף אחד משניהם. 

כאשר ג'ון לי ויליאמסון נרצח ב-1948, ליטל בוי בלו הפך לסאני בוי ויליאמסון המקורי. למרות ההצלחה, סאני בוי לא מיהר להקליט שירים, והחל רק ב-1951, אחרי שכנועים ופיתויים של ליליאן מק'מוריי, הבעלים של חברת התקליטים "טראמפט". הוא הקליט עבור חברת תקליטים זו עד 1954, והשירים שהוציא ב"טראמפט", כמו "Eyesight to the Blind", הפכו עם הזמן לקלאסיקות בלוז. מלבד השירים שלו, ויליאמסון עזר גם בהקלטת "Dust My Broom", הקטע הידוע ביותר של אלמור ג'יימס. באותו זמן, הוא התגרש מאשתו הראשונה והתחתן עם מאטי גורדון. 

בתחילת 1955, החוזה שלו עם "טראמפט" נמכר ללאונרד צ'ס, יו"ר חברת התקליטים "צ'ס רקורדס" בשיקגו. השיר הראשון שויליאמסון הקליט ל"צ'ס", "Don't Start Me to Talkin'", שהוקלט בחזרה ב-12 באוגוסט, הפך ללהיט במצעדי הרית'ם אנד בלוז ב-1955. 

הוא המשיך להופיע ולהנחות את King Biscuit Time מדי פעם, עד שב-1963 הוא נסע לראשונה לאירופה כדי להשתתף ב"פסטיבל הפולק-בלוז האמריקאי". בפסטיבל, הופעותיו היו מהמצליחות ביותר, והוא נשאר בבריטניה אחרי שהפסטיבל נגמר כדי לרכוב על גל ההצלחה. בבריטניה הוא החל להופיע במועדוני הקצב של הצעירים, וניגן והקליט עם היארדבירדס והחיות. 

שיר שהקליט בשם "Help Me" הפך ללהיט מפתיע ברחבי אירופה. במשך השנתיים הבאות, ויליאמסון נדד בין אירופה לארצות הברית, עד שחזר לגור במיסיסיפי ב-1965. הוא חזר להנחות את King Biscuit Time והמשיך להקליט. 

באותה שנה, ב-25 במאי, נמצא ויליאמסון שרוע על מיטתו ללא רוח חיים, ככל הנראה כתוצאה מהתקף לב. הוא נקבר בטקס הלוויה חגיגי בטוטווילר, מיסיסיפי. 

ב-1980, הוא נכנס להיכל התהילה של הבלוז.

## קישורים חיצוניים

* 

קטגוריה:אמריקאים ילידי מיסיסיפי
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:מוזיקאים אמריקאים
קטגוריה:מוזיקאי בלוז
קטגוריה:זמרים אמריקאים
קטגוריה:אמריקאים שנולדו ב-1912
קטגוריה:אמריקאים שנפטרו ב-1965
פארק ויקטוריה

ממוזער|שמאל|250px|בריכת הרחצה הוויקטוריאנית. הבריכה אינה בשימוש מאז שנת 1936.
**פארק ויקטוריה** (באנגלית: **Victoria Park**) הוא פארק ציבורי הנמצא ברובע טאוור המלטס באזור האיסט אנד של העיר לונדון. הפארק גובל בשכונות בת'נל גרין, האקני ובו.

## הקמת הפארק
התוכניות להקמת הפארק הוכנו על ידי האדריכל סר ג'יימס פנת'ורן בשנת 1841, בנייתו החלה בשנת 1842 ובשנת 1845 נפתח הפארק לציבור. עבודות הקמת הפארק הסתיימו בשנת 1846. הפארק דמה בתכנונו לפארק ריגנטס הסמוך (אשר תוכנן על ידי מוריהו של פנת'ורן - ג'ון נאש).
הפארק נבנה בין שתי תעלות - תעלת ריג'נטס במערב הפארק ותעלת הרטפורד יוניון בדרומו.

ממוזער|300px|תוכניות הפארק כפי שפורסמו בשנת 1841.

## מבנים בפארק
בפארק ישנם מושבים להולכי רגל אשר נבנו משרידי גשר לונדון שנהרס בשנת 1831. המושבים נבנו בפארק בשנת 1860 והם בנויים מהקשתות שהיו בגשר במשך 600 השנים שבהן היה בשימוש.

## היסטוריה
### המאה ה-19
מאז הקמת הפארק הפך הפארק לפופולרי מאוד בקרב הפועלים הרבים שהתגוררו באזור האיסט אנד מאחר שהפארק היה השטח הירוק היחידי באזור.

הפארק נודע כ"פארק ההמונים" ('People's Park' ) והפך להיות אתר פופולרי של עצרות פוליטיות - בייחוד עצרות סוציאליסטיות בשל היות רובע טאוור המלטס הגובל בו אזור של פועלים עניים - מרביתם מובטלים, ובשל היות אזור האקני הקרוב אליו אזור ששימש מגורי סטודנטים וצעירים שתמכו ברפורמות חברתיות. מפגש בין מעמדי זה נערך בפארק באמצעות נאומים שנישאו להמונים והפגנות רבות.
בפארק נאמו, בין היתר, הסוציאליסטים ויליאם מוריס ואנני בזנט.

[ממוזער|ימין|250px|מזרקת שתייה מעוטרת (בירזימה) שנתרמה לתושב [מזרח לונדון על ידי הברונית אנג'לה ג'ורג'ינה ברדט קוטס בשנת 1862.]]

המסורת של נאומים ציבוריים הנישאים בפארק נמשכה עד לאחר מלחמת העולם השנייה.

### מלחמת העולם השנייה

[ממוזער|שמאל|250px|מושב להולכי רגל - אחד משני השרידים של [גשר לונדון.]]

במהלך מלחמת העולם השנייה נסגר הפארק לציבור ושימש מחנה צבאי של חיל הנ"מ (הגנה נגד מטוסים) הבריטי, וכן מחנה שבויים בו הוחזקו חיילים איטלקיים ובהמשך המלחמה גם חילים גרמניים.

הפארק נמצא בדיוק מתחת מסלול המפציצים הגרמניים שהיו בדרגם למבדוקים ברובע טאוור המלטס ועל כן היה בעל חשיבות אסטרטגית בניסיון להפיל את המפציצים הרבים בתקופת הבליץ.

בפארק הוקמו בונקרים תת-קרקעיים בתקופת המלחמה ששימשו את צוותי הנ"מ.

### סוף המאה ה-20
הפארק עדיין משמש מקום למפגשים ציבוריים ולקונצרטי רוק.

## מרוצי דגמי ספינות
ב-15 ביולי 1904 הוקם **מועדון דגמי ספינות הקיטור על שם ויקטוריה** (Victoria Model Steam Boat Club) הפעיל בפארק עד ימינו, ועורך 17 פעמים במשך השנה, בימי ראשון, תחרויות מרוץ של דגמי אוניות קיטור.

## ראו גם
* פארק ויקטוריה הממוקם בברלין

## קישורים חיצוניים

* 

קטגוריה:טאוור האמלטס
ויקטוריה
קטגוריה:מחנות שבויים במלחמת העולם השנייה
ההייבס

**הייבס** () היא להקת גראז' רוק שוודית.
## היסטוריה
הלהקה הוקמה ב-1993 בפאגרסטה שבשוודיה והוציאה ב-1996 את EP הבכורה שלה, . שנה לאחר מכן, ב-1997, הלהקה הוציאה את אלבום הבכורה שלה, Barely Legal. ב-1998 יצא לאור EP נוסף,  וב-2000 יצא אלבומם Veni Vidi Vicious, שהניב את הלהיטים "Hate to Say I Told You So" ו-"Main Offender".

חברי הלהקה נוהגים ללבוש חליפות תואמות שחורות-לבנות בהופעותיהם.

ב-17 ביוני 2014 הופיעו ההייבס בישראל, במסגרת פסטיבל רוקנרולר הראשון באצטדיון בלומפילד בתל אביב.

## דיסקוגרפיה
### אלבומים
***Barely Legal** - 1997
***Veni Vidi Vicious** - 2000 (יצא מחדש ב-2002)
***Tyrannosaurus Hives** - 2004
***The Black And White Album** - 2007
* 2012 - **Lex Hives**
* 2023 - **The Death of Randy Fitzsimmons**

### אלבומי אוסף
***Your New Favourite Band** - 2001 (יצא מחדש ב-2002)

## קישורים חיצוניים

* 

קטגוריה:להקות אינדי
קטגוריה:להקות שוודיות
קטגוריה:זוכי פרס המוזיקה של MTV אירופה
קטגוריה:להקות שהוקמו בשנת 1993